| How to read a taxoboxHow to read a taxobox**兜蟲** |
| --- |
| 唔同物種嘅兜蟲嘅標本唔同物種嘅兜蟲嘅標本 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 節肢動物門 Arthropoda |
|
|
|
|
|
|
|
| 綱 | 昆蟲綱 Insecta |
|
|
|
|
|
| 目 | 甲蟲目 Coleoptera |
|
|
|
|
|
|
|
|
| 科 | 金甲蟲科 Scarabaeidae |
| 亞科 | **兜蟲亞科 Dynastinae** |
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**兜蟲**dau1 cung4（英文：**rhinoceros beetle**，簡稱 **rhino beetle**；學名：*Dynastinae*），又叫**犀金龜**sai1 gam1 gwai1，係金甲蟲下嘅一個亞科，有超過 300 個物種，分佈遍及世界多地。同其他甲蟲一樣，兜蟲身體由硬淨嘅外骨骼包住，身體分做頭、胸同埋腹三橛，識飛，啲翼就收埋咗喺翼鞘入面；响色水上，兜蟲多數都暗淡唔樣眼，以黑、灰或者綠等為主。

兜蟲公出嗮名強壯：兜蟲有顯著嘅兩性異形；响外形上，兜蟲最易認嘅係多數物種啲公嘅頭前方都有若干隻好大嘅角，而啲兜蟲公會用佢哋嘅角互相角力，爭奪啲乸嘅芳心，打贏咗嘅就有得同啲乸交配；除此之外，有多個物種嘅兜蟲公仲異常咁強壯，當中大力士甲蟲（*Dynastes hercules*；個名嚟自羅馬神話入面嘅大力士）就好出名，據報勁到可以用角舉起比自己重成幾百倍嘅物件。

兜蟲受唔少人愛戴：佢哋相對乾淨、易打理、又對人類冇害，好易養；例如喺廿世紀至廿一世紀初嘅日本，啲人好興响夏天嗰陣捉兜蟲（尤其係獨角仙）公，攞佢哋嚟玩昆蟲相撲或者做寵物；而且兜蟲公嘅角仲會視乎物種而有好多唔同花款，有多個兜蟲物種嘅角都俾人覺得又大又靚，因而吸引咗唔少收藏家搜集同儲兜蟲標本。

形態
--

兜蟲嘅三個生命形態：幼蟲、蛹、同成蟲（由左至右）。
睇埋：甲蟲
### 體型

兜蟲係其中一種最大隻嘅甲蟲，有啲物種嘅成年兜蟲身長可以去到成 150 毫米咁大隻。同時，佢哋唔能夠咬或者用針拮人類，所以對人類完全冇害。多數物種嘅成年兜蟲公頭前方都會有一隻好大嘅角（可以長過佢嘅胸同腹），而且隻角好大力，多數都起碼可以舉起等同自己體重幾廿倍咁重嘅物體，有報告仲試過話，有隻兜蟲公成功噉舉起等同自己體重 850 倍咁重嘅物體。喺交配季節嗰陣，啲兜蟲公會用佢哋嘅角嚟玩相撲，嘗試用力量制服對手（但好少可會嘗試攞對手命），相撲打贏咗嘅公就會得到同啲乸交配嘅權利。對於啲兜蟲乸嚟講，一隻兜蟲公嘅角係健康同優良基因嘅象徵－一般嚟講，一隻兜蟲公細個嗰陣健康同營養愈好，佢大個咗之後隻角就會愈大。

### 身體結構

無論公乸，一隻成年嘅兜蟲同第啲甲蟲一樣，有一浸好厚又硬淨嘅外骨骼保護住，背脊有兩對翼，一對厚嘅翼加一對好似薄膜噉嘅翼，令到兜蟲曉飛（但因為佢哋大隻，所以多數飛行能力以昆蟲嚟講麻麻地）。有啲物種嘅兜蟲曉將佢哋嘅腹部同翼嘅表面摩擦，產生大嘅聲響，而有報告指兜蟲有陣時會用呢啲聲響嚇走獵食者。

生命歷程
----

兜蟲係一種行完全變態嘅昆蟲：由卵嗰度生咗出嚟之後係幼蟲，兜蟲幼蟲多數以腐爛嘅木頭為食糧，一路食一路生到愈嚟愈大條，幼蟲期喺某啲物種當中可以去到成幾年咁長；一隻兜蟲幼蟲生到咁上下大條，就會結蛹，蛹過咗一段時間就會變成成蟲；兜蟲嘅成蟲多數食樹汁、花蜜、同生果維生，而且可以生存相當耐嘅時間－兜蟲嘅龐大體型同力量幫佢哋抵抗獵食者，而且佢哋多數都係夜行嘅，能夠避開日頭打獵嘅獵食者，所以同第啲昆蟲比起上嚟，兜蟲好少天敵；一般嚟講，一隻健康冇病嘅成年兜蟲公可以生存到成兩至三年咁耐－以昆蟲嚟講算係相當長命嘅物種。成年嘅兜蟲公會用相撲嚟爭取同乸交配嘅權利，交配咗之後，啲兜蟲乸就會搵安全隱蔽嘅地方產卵。兜蟲乸一竇平均會生 50 粒卵左右（呢個數字視乎物種而定）。

文化影響
----

睇埋：昆蟲相撲
兜蟲一樣好出名嘅嘢係，兜蟲公成日俾人攞嚟玩昆蟲相撲。兜蟲相對乾淨、易打理、又對人類冇害，所以以昆蟲嚟講好易養，有唔少人會養嚟做寵物。喺東亞洲嘅多個地方，尤其係日本，都有唔少人會養兜蟲公用嚟玩相撲（有陣時仲會賭錢），典型嘅做法係擺兩隻兜蟲公喺一個戰場上面，再擺隻兜蟲乸出嚟，或者播預先錄定嘅兜蟲乸叫聲－跟住兩隻兜蟲公就會自動自覺，為咗爭奪交配權而開始相撲。

生物分類
----

*Eupatorus gracilicornis**Pentodon idiota**Xylotrupes**Xylotrupes*獨角仙（Japanese rhino beetle）
* Agaocephalini
	+ Aegopsis
	+ Agaocephala
* Cyclocephalini
	+ Ancognatha
	+ Cyclocephala
	+ Dyscinetus

* Dynastini
	+ 獨角仙屬（Allomyrina）
	+ 神馬大兜蟲屬（Augosoma）
	+ 南洋大兜蟲屬（Chalcosoma）
	+ 赫克力士大兜蟲屬（Dynastes）
	+ 尤犀金龜屬（Eupatorus）
	+ 豎角兜蟲屬（Golofa）
	+ 象兜蟲屬（Megasoma）
	+ 木犀金龜屬（Xylotrupes）
	+ Hexodontini
	+ Hexodon
	+ Hyboschema
	+ Oryctini
	+ Coelosis
	+ Enema
	+ Heterogomphus
	+ Megaceras
	+ 蛀犀金龜屬（Oryctes）
	+ 龍兜蟲屬（Strategus）
	+ 恐龍兜蟲屬（Trichogomphus）

* Oryctoderini
	+ 彩虹兜蟲屬（Chalcocrates）
	+ Oryctoderus

* Pentodontini
	+ Anoplognatho
	+ Aphonus
	+ Bothynus
	+ Coscinocephalus
	+ Euetheola
	+ Gillaspytes
	+ Orizabus
	+ Oxygrylius
	+ 禾犀金龜屬（Pentodon）
	+ Pericoptus
	+ Thronistes
	+ 吸木蟲屬（Tomarus）

* Phileurini
	+ Homophileurus
	+ Phileurus

睇埋
--

* 甲蟲
* 鍬甲蟲
* 昆蟲
* 香港昆蟲
* 日本昆蟲

文獻
--

* Endrödi S. 1985. *The Dynastinae of the World*. Dr. W. Junk Publishers
* Dechambre (R.-P.) & Lachaume (G.) *The Beetles of the World, volume 27, The genus Oryctes (Dynastidae)*, Hillside Books, Canterbury

攷
-

1. 1 2 3  Endrödi S. 1985. *The Dynastinae of the World*. Dr. W. Junk Publishers. Ch. 1.
2. ↑  *Global Steak - Demain nos enfants mangeront des criquets* (2010 French documentary).
3. ↑  "Engineers Unlock Secrets of Beetle Flight" (news story). *ScienceDaily*.
4. ↑  Rodger Kram: Inexpensive Load Carrying By Rhinoceros Beetles. *The Journal of Experimental Biology*, 199, 609-612.
5. ↑  Del Sol, J. F. Hongo, Y. Boisseau, R. P. Berman, G. H. Allen, C. E. & Emlen, D. J. (2021). Population differences in the strength of sexual selection match relative weapon size in the Japanese rhinoceros beetle, Trypoxylus dichotomus (Coleoptera: Scarabaeidae). *Evolution*, 75(2), 394-413.
6. ↑  A Look Into The Strange World Of Japanese Beetle Fighting 互聯網檔案館嘅歸檔，歸檔日期2022年9月22號，..
7. ↑  "Why horn size matters when picking a mate". *New Scientist*.
8. ↑  Inglese, Frank (April 12, 2016). "A Look Into The Strange World Of Japanese Beetle Fighting". *SnapThirty*.

拎
-

|  |  |
| --- | --- |
|  | 維基同享有多媒體嘅嘢：**Dynastinae** |

|  |  |
| --- | --- |
|  | 維基物種有資料講：***Dynastinae*** |

* Family SCARABAEIDAE.
* Subfamily Dynastinae.
* Voila French site on Dynastinae, illustrated.
* Japanese Beetle Brothers. *TV Tropes*.

| * 睇
* 傾
* 改
昆蟲綱（學名：*Insecta*）當中重要嘅現存目、科同屬 |
| --- |
| 界：動物界；門：節肢動物；可以睇埋昆蟲學 |
| 古顎目 | 古顎目 |  |
| 雙髁類 | 

|  |  |
| --- | --- |
| 無翅亞綱 | 纓尾目 |
| 有翅亞綱 | 

|  |  |
| --- | --- |
| 古翅下綱 | 蜉蝣 · 蜻蛉（塘尾 · 蜻蜓） |
| 新翅下綱 | 

|  |  |
| --- | --- |
| 複翅亞群 | 襀翅目 · 蠼螋 · 紡足目 · 竹節蟲 · 直翅目（草蜢 · 蟋蟀 · 蝗蟲 · 灶蝦） · 缺翅目 · 蜚蠊目（曱甴 · 白蟻） · 螳螂 |
| 真變態總目 | 

|  |  |
| --- | --- |
| 準新翅類 | 囓蟲（蝨） · 薊馬 · 半翅目（蟬 · 木蝨 · 蚜蟲 · 水蠅 · 臭味蟲） |
| 內生翅類 | 

|  |
| --- |
| 捻翅目 |
| 膜翅目 | 蜜蜂 · 黃蜂 · 蟻 |
| 鞘翅目 | 瓢蟲 · 螢火蟲 · 象鼻蟲 · 金甲蟲（兜蟲 · 鍬甲蟲 · 屎甲蟲） |
| 蠍蛉總目 | 

|  |  |
| --- | --- |
| **吸吻類** | 跳蝨 · 雙翅目（蚊 · 烏蠅 · 蛾蠅 · 牛蠅） |
| 類脈類 | 石蛾 · 鱗翅目（蝴蝶 · 飛蛾） |

 |

 |

 |

 |

 |

 |
| 昆蟲類 |